Asefru-agi d win i wumi yefka umedyaz isem n Ur mazal d win ɣezzifen iyesɛan (09) n tseddarin. Deg usefru-agi ad d-naf amedyaz yessemres sin n yiɣersiwen lbaz d bururu, yesɛan azamul yemgarraden,lbaz akken i tyesseqdec umedyaz d wakken i t-ttwali tmetti taqbaylit, yesɛa azamul n tirrugza akk d tebɣest d wayen yelhandeg umdan,akken neẓra lbaz d agellid n yifrax; ma d bururu, yesɛa azamul n ddel, cchada n zzuṛ akk d ṣṣifat n diri deg umdan,imi i d-yenna: lbaz yenfa-t bururu,yebɣa ad d-yini win ur nesɛi ara azal d nnif d tirrugza, yekkes amḍiq i win yesɛan azal, deg lweqt-nni win ndiri ttaken-as azal aktar n wayen i yuklal, imi imdanen ur feṛqen ara ger umdan yelhan akk d win n diri. Slimane Azem deg usefru-agi, yeqreḥ-it lḥal ɣef lweqt i deg yettidir acku texṣeṛ teswiɛt mačči d kra, dɣa yefka-d deg-s ṣṣifat i yeṭṭuqten deg tallit-nni.